 Sọ fúnmi nípa Ìpínlẹ Imo. : Ìpínlẹ Imo Igbo: Ȯra Imo jẹ ìpínlẹ kan ní agbègbè gúúsù-ìlà-oòrùn orílẹ-èdè Nàìjíríà, tí ó pín ààlà sí àríwá pẹlú Ìpínlẹ Anambra, Ìpínlẹ Rivers sí ìwọ-oòrùn àti gúúsù, àti Ìpínlẹ Abia sí ìlà-oòrùn. Ó mú orúkọ rẹ látara odò Imo tí ó ń sàn jákèjádò ààlà ìlà-oòrùn. Olú-ìlú ìpínlẹ náà ni Owerri tí orúkọ ìnagigẹ rẹ ń jẹ ọkàn ìlà-oòrùn Eastern Heartland. Láàárín àwọn ìpínlẹ mẹrìndínlógójì ti orílẹ-èdè Nàìjíríà, ìpínlẹ Imo jẹ ìpínlẹ kẹta tí ó kéré jùlọ ní ààyè tàbí agbègbè àti ẹlẹẹkẹrìnlá ní iye pẹlú ènìyàn tí ó tó mílíọnnù-márùn-únlé-ní-ọgọrùn-lọnàerínwó gẹgẹ bí àbájáde ètò-ìkànìyàn ọdún 2016.Lóde-òní ìpínlẹ Imo ní àwọn olùgbé láti bí ọpọ ọdún sẹyìn tí wọn kún fún àwọn oríṣiríṣi ẹyà, pàápàá àwọn ará Igbo pẹlú èdè Igbo tí ó ṣiṣẹ gẹgẹ bí èdè àkọkọ ní ìfẹgbẹkẹgbẹ pẹlú èdè Gẹẹsì jákèjádò ìpínlẹ náà. Ṣáájú àkókò ìmúnisìn, ohun tí ó ń jẹ Ìpínlẹ Imo ní báyìí jẹ apákan ti ìjọba àtijọ ti Nri àti Aro Confederacy nígbà míì ṣáájú kí wọn tó ṣẹgun lẹyìn-òrẹyìn ní ìbẹrẹ àwọn ọdùn 1900 nípasẹ àwọn ọmọ ogun ìlu Gẹẹsì ní Ogun Anglo-Aro. Lẹyìn ogun náà, àwọn ará ilẹ Gẹẹsì dá agbègbè náà sí Gúúsù Nàìjíríà lábẹ àbẹ àwọn aláwọfunfu ni èyí tí ó wá da Nàìjíríà àti ilẹ Gẹẹsì pọ ní ọdún 1914; lẹyìn ìdàpọ náà, Imo di àáríngbùngbùn fún ìdẹkun-ìmúnisìn nígbà Ogun àwọn Obìnrin. 